[{"text_idx": "#000000", "text": "BET-52: JoMo koncertos en Birs\u0302tonas"}, {"text_idx": "#000002", "text": "jOmO komencis muziki en jaro 1977 kaj eklernis Esperanton en 1988. Tute nature li do decidis kanti kaj verki en la lingvo internacia. Li surpiedigis sian propran tiaman grupon La Rozmariaj Beboj, kiu konatig\u0302is komence de la jaroj 1990aj en la franca alternativa rok-medio. La grupo turneis en diversaj landoj (ankau\u0306 en C\u0302inio), produkis du albumojn kaj ec\u0302 koncertis sur la scenejo de la fama Pariza salono Olympia."}, {"text_idx": "#000003", "text": "Post disig\u0302o de la Beboj, jOmO kreis la novan grupon Liberecanoj, kun kiu li surbendigis septitolan liberecaneman albumon c\u0302e Vinilkosmo kaj kreis la unuan rekordon de multlingva koncerto (22 kanzonoj en 22 lingvoj), kiu aperis en 2000 en la libro Guinness."}, {"text_idx": "#000004", "text": "Poste kaj sole, li surbendigis en la novaj studioj de Vinilkosmo tute Esperantan albumon jOmO friponas, kiu aperis fine de 2001. La sekva disko jOmO slavumas aperis printempe 2006 kun multaj muzikistoj slavstilaj, kun kiuj jOmO kunludas. Baldau\u0306 aperos albumo dedic\u0302ita al tradicia okcitana muziko kun tradicia instrumento \u201cbudego\u201d, kiu estas s\u0302almsako de Lengadoko. jOmO koncertis kun tuta grupo da budegoj en la 100a Universala Kongreso en Lille (2015)."}, {"text_idx": "#000005", "text": "Li dau\u0306re koncertas Esperante kaj multlingve, sola kun gitaro, kantante g\u0302ojajn kaj dancigajn kantojn. Uzante pedalon de sonbukloj (Rambalh Bo\u0300x), kiu helpas lin aldoni gitarsolojn (Resse\u0300ga), basgitarnotojn (Borromb) kaj drumritmojn (Tusta)."}]